ಪತ್ನಿಗಾಗಿ ಹೊಸ ಮನೆ ಕಟ್ಟಲು ಮುಂದಾದ ನಿಖಿಲ್

– ರೇವತಿ ಹೆಗಲಿಗೆ ಕಟ್ಟಡದ ಉಸ್ತುವಾರಿ

ಬೆಂಗಳೂರು: ಪತ್ನಿ ರೇವತಿ ಜೊತೆಗೆ ಕೃಷಿ ಕೆಲಸ, ವರ್ಕೌಟ್, ಯೋಗ ಮಾಡುವುದರಲ್ಲಿ ನಿರತರಾಗಿರುವ ನಟ ನಿಖಿಲ್ ಕುಮಾರಸ್ವಾಮಿ ಇದೀಗ ಹೊಸ ಮನೆಯೊಂದನ್ನು ನಿರ್ಮಾಣ ಮಾಡಲು ಮುಂದಾಗಿದ್ದಾರೆ.

ಹೌದು. ತಮ್ಮ ಪತ್ನಿ ರೇವತಿ ಅವರಿಗಾಗಿ ಫಾರ್ಮ್ ಹೌಸ್ ನಲ್ಲಿ ನಿಖಿಲ್ ಮನೆ ಕಟ್ಟಿಸುತ್ತಿದ್ದಾರೆ. ಇದಕ್ಕಾಗಿ ಈಗಾಗಲೇ ಭೂಮಿ ಪೂಜೆ ಕೂಡ ನೆರವೇರಿದೆ.

ಪತ್ನಿ ರೇವತಿ ಸ್ವತಃ ಆರ್ಕಿಟೆಕ್ಟ್ ಆಗಿರೋದರಿಂದ ಕಟ್ಟಡದ ಉಸ್ತುವಾರಿಯನ್ನು ಅವರೇ ವಹಿಸಿಕೊಂಡಿದ್ದಾರೆ. ಮನೆ ಪುಟ್ಟದಾಗಿರಲಿದ್ದು, ಅಲ್ಲದೆ ಪರಿಸರ ಸ್ನೇಹಿ ಆಗಿರಲಿದೆ. ಸುಮಾರು ಒಂದು ವರ್ಷದೊಳಗೆ ಮನೆ ಕೆಲಸ ಪೂರ್ಣವಾಗಲಿದೆ ಎಂಬ ಮಾಹಿತಿ ಪಬ್ಲಿಕ್ ಟಿವಿಗೆ ಲಭ್ಯವಾಗಿದೆ.

ಮಾಜಿ ಮುಖ್ಯಮಂತ್ರಿ ಹೆಚ್.ಡಿ ಕುಮಾರಸ್ವಾಮಿ ಮಗ ನಿಖಿಲ್ ಮದುವೆ ಅದ್ಧೂರಿಯಾಗಿಯೇ ನಡೆಯುತ್ತಿತ್ತು. ಆದರೆ ಕೊರೊನಾ ವೈರಸ್ ಭೀತಿಯಿಂದ ಮದುವೆ ಬಹಳ ಸರಳವಾಗಿ ನೆರವೇರಿತ್ತು. ಕೋವಿಡ್ 19 ಸಂಕಷ್ಟದ ಪರಿಸ್ಥಿತಿ ಇರುವುದರಿಂದ ಮದುವೆಯಾದ ಬಳಿಕ ನಿಖಿಲ್ ಹೊರಗಡೆ ಅಷ್ಟಾಗಿ ಕಾಣಿಸಿಕೊಂಡಿಲ್ಲವಾದರೂ, ಇತ್ತೀಚೆಗೆ ಮಳೆಯಿಂದ ಹಾನಿಯಾದ ಮಡಿಕೇರಿಯ ಕೆಲವು ಪ್ರದೇಶಗಳೀಗೆ ಭೇಟಿ ನೀಡಿ ಅಲ್ಲಿನ ನಿವಾಸಿಗಳ ಕಷ್ಟವನ್ನು ಆಲಿಸಿದ್ದರು.

ಉಳಿದಂತೆ ಹೆಚ್ಚಿನ ಸಮಯವನ್ನು ನಿಖಿಲ್ ಬಿಡದಿಯಲ್ಲಿರುವ ತಮ್ಮ ಫಾರ್ಮ್ ಹೌಸ್ ನಲ್ಲಿ ಪತ್ನಿಯ ಜೊತೆ ಕಳೆಯುತ್ತಿದ್ದಾರೆ. ಹೀಗಾಗಿ ಇದೀಗ ಅಲ್ಲಿಯೇ ತಮ್ಮ ಪತ್ನಿಗಾಗಿ ಹೊಸ ಮನೆಯೊಂದನ್ನು ಕಟ್ಟಲು ನಿಖಿಲ್ ನಿರ್ಧರಿಸಿದ್ದಾರೆ.